

Ειδικότητα στο Τ4Ε (ΠΕ02)

Η εγκαθίδρυση της δημοκρατίας στη Ρώμη

(ΛΑΤΙΝΙΚΑ Β’ ΛΥΚΕΙΟΥ)

Ευαγγελία Σώχαλη

Τμήμα (Κωδικός 2830)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 4](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 7](#_Toc69224388)

## Ταυτότητα σεναρίου

## Τάξη

Β Λυκείου, ΓΕΛ (Ομάδα Προσανατολισμού Ανθρωπιστικών Σπουδών)

## Μάθημα/Γνωστικό Αντικείμενο

Λατινικά, Μάθημα 9, «Η εγκαθίδρυση της δημοκρατίας στη Ρώμη», σελ.80

## Προσδοκώμενα μαθησιακά αποτελέσματα

## Οι μαθητές αναμένεται :

## να μεταφράζουν το κείμενο, να απαντούν σε ερωτήσεις κατανόησης, που τίθενται είτε στα ελληνικά είτε στα λατινικά, να ερμηνεύουν στάσεις προσώπων και να μην περιορίζονται στην αποστήθιση της μετάφρασης

* να αξιοποιούν την προηγούμενη γνώση γραμματικοσυντακτικών φαινομένων και να την εφαρμόζουν σε ασκήσεις που θα εστιάζουν στην καλλιέργεια της κριτικής και συνθετικής τους σκέψης
* να αναγνωρίζουν τη σημασία λατινικών φράσεων ή αποφθεγμάτων που χρησιμοποιούνται στον έντυπο και ηλεκτρονικό λόγο και να τις ενσωματώνουν σε νεοελληνικά περιβάλλοντα
* να εντοπίζουν την ετυμολογική σχέση που υπάρχει μεταξύ λατινικών λέξεων του κειμένου με αντίστοιχες της Νέας Ελληνικής ή/και άλλων ευρωπαϊκών γλωσσών

## Προαπαιτούμενες γνώσεις των μαθητών για την υλοποίηση του σεναρίου

## Γνώσεις χρήσης και αξιοποίησης των εργαλείων της e-class, e-me και της webex

* Γραμματικές, συντακτικές και λεξιλογικές γνώσεις των προηγούμενων μαθημάτων
* Έχει προηγηθεί η γλωσσική εξομάλυνση και μεταφραστική προσέγγιση του κειμένου καθώς και η παρουσίαση των νέων γραμματικών φαινομένων

## Χρόνος υλοποίησης (για 1-2 διδακτικές ώρες στην ψηφιακή τάξη)

1 διδακτική ώρα σύγχρονης εξ αποστάσεως διδασκαλίας

Σύντομη περιγραφή σεναρίου

Το παρόν διδακτικό σενάριο στοχεύει στην κατανόηση και στην ερμηνευτική προσέγγιση του κειμένου του μαθήματος 9 των Λατινικών της Β’ Λυκείου, στην εμπέδωση των γραμματικοσυντακτικών φαινομένων και του λεξιλογίου και είναι σύμφωνο με το πρόγραμμα σπουδών στη Δευτεροβάθμια Εκπαίδευση για το αντίστοιχο μάθημα. Ο εκπαιδευτικός αρχικά επιχειρεί να «τοποθετήσει» τους μαθητές του στην ιστορική περίοδο που διαδραματίζονται τα γεγονότα που οδήγησαν στην εγκαθίδρυση της δημοκρατίας στη Ρώμη και να τους προβληματίσει για τον διαφορετικό χαρακτήρα αυτής της δημοκρατίας σε σχέση με τη δημοκρατία της Αθήνας του 5ου αι. π.Χ.. Σταδιακά μέσα από ατομικές δραστηριότητες και με τη βοήθεια της κατά κώλα επεξεργασίας που έχει προηγηθεί, τους παροτρύνει να εντοπίσουν τα δρώντα πρόσωπα και να προβληματιστούν για τον ρόλο του καθενός. Στη συνέχεια, μέσα από ομαδικές δραστηριότητες προσεγγίζουν τα γραμματικοσυντακτικά φαινόμενα και ανακαλύπτουν τη σύνδεση μεταξύ λατινικής και ελληνικής γλώσσας και την παρουσία των λατινικών στον νεοελληνικό λόγο. Οι μαθητές και οι μαθήτριες εκπονούν τις δραστηριότητες τους και αξιολογούν αυτές των συμμαθητών τους. Τέλος, με την καθοδήγηση του εκπαιδευτικού, γίνεται η ανακεφαλαίωση των βασικών σημείων του μαθήματος και οι μαθητές εντοπίζουν τα σημεία που τους δυσκόλεψαν.

## Δραστηριότητες που οδηγούν στην ενεργητική εμπλοκή των μαθητών

Οι ατομικές και ομαδικές δραστηριότητες είναι σχεδιασμένες έτσι ώστε οι μαθητές και οι μαθήτριες να μην περιοριστούν στην αποστήθιση της μετάφρασης και στην απλή γραμματική ή συντακτική αναγνώριση αλλά μέσα από τη συνεργασία και τη συζήτηση το ενδιαφέρον τους να στραφεί στο περιεχόμενο του κειμένου και με παιγνιώδη και πιο ευχάριστο τρόπο να κατανοήσουν **και** τη δομή της γλώσσας **και** τη δύναμη του λεξιλογίου **και** τις αξίες που προβάλλουν τα κείμενα.

## Χρησιμοποιούμενα εργαλεία (ονομαστικά)

## Σύγχρονης διδασκαλίας:

## Πλατφόρμα σύγχρονης διδασκαλίας webex

* Διαμοιρασμός εγγράφου (share file)
* Διαμοιρασμός οθόνης (share screen)
* Επισημειώσεις (annotate)
* Χωρισμός σε ομάδες (breakout sessions)
* Chat

## Ασύγχρονης διδασκαλίας:

## Πλατφόρμα ασύγχρονης διδασκαλίας e-class

* Τοίχος
* Κουβεντούλα
* Εργασίες
* Ασκήσεις
* Ερωτηματολόγια

## Πλατφόρμα ασύγχρονης διδασκαλίας e-me

## e-me content (drag and drop, fill in the blanks, mark the words)

## Βασική Ροή Σεναρίου

## Πλαίσιο Υλοποίησης

Το παρόν διδακτικό σενάριο υλοποιείται με εξ αποστάσεως δραστηριότητες, οι οποίες ανατίθενται στους μαθητές/-τριες και εκπονούνται **σύγχρονα** μέσω των πλατφορμών webex και e class. Στόχος είναι η ενεργοποίηση γνωστικών δεξιοτήτων των μαθητών/-τριών και η κριτική επεξεργασία των στοιχείων που εντοπίζουν κατά τη διάρκεια της μελέτης τους.

## Χρησιμοποιούμενα εργαλεία/μέσα

***Πλατφόρμα σύγχρονης διδασκαλίας webex***

* *Διαμοιρασμός εγγράφου (share file)* 
  + παρουσίαση μαθήματος
* *Διαμοιρασμός οθόνης (share screen)*
  + παρουσίαση μαθήματος/ αποτελεσμάτων ερωτηματολογίου
* *Επισημειώσεις (annotate)*
  + ατομική δραστηριότητα
* *Χωρισμός σε ομάδες (breakout sessions)*
  + εκπόνηση ομαδικών δραστηριοτήτων
* *Chat*
  + επικοινωνία, συζήτηση, σχολιασμός, αξιολόγηση

***Πλατφόρμα ασύγχρονης διδασκαλίας e-class***

* *Τοίχος*
  + ανάρτηση εργασιών, σχολιασμός, αξιολόγηση, αναστοχασμός
* *Κουβεντούλα*
  + σχολιασμός, συζήτηση
* *Εργασίες*
  + ανάρτηση εργασιών
* *Ασκήσεις*
  + εκπόνηση ατομικής και ομαδικής δραστηριότητας
* *Ερωτηματολόγια*
  + κατανόηση, αναστοχασμός

***Πλατφόρμα ασύγχρονης διδασκαλίας e-me***

* *e-me content (drag and drop, fill in the blanks, mark the words)*
* εκπόνηση ομαδικής δραστηριότητας

***Εξωτερικοί Σύνδεσμοι***

* [*http://ebooks.edu.gr/ebooks/v/html/8547/2696/Istoria\_A-Lykeiou\_html-empl/indexIV3\_4.html*](http://ebooks.edu.gr/ebooks/v/html/8547/2696/Istoria_A-Lykeiou_html-empl/indexIV3_4.html)
* [*http://ebooks.edu.gr/ebooks/v/html/8547/2706/Latinika-A\_G-Lykeiou-AnthrSp\_html-empl/index09.htm*](http://ebooks.edu.gr/ebooks/v/html/8547/2706/Latinika-A_G-Lykeiou-AnthrSp_html-empl/index09.htm)
* [*https://el.wikipedia.org/wiki/%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1:%CE%9B%CE%B1%CF%84%CE%B9%CE%BD%CE%B9%CE%BA%CE%AD%CF%82\_%CF%86%CF%81%CE%AC%CF%83%CE%B5%CE%B9%CF%82*](https://el.wikipedia.org/wiki/%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1:%CE%9B%CE%B1%CF%84%CE%B9%CE%BD%CE%B9%CE%BA%CE%AD%CF%82_%CF%86%CF%81%CE%AC%CF%83%CE%B5%CE%B9%CF%82)

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  **Αφόρμηση – Ενεργοποίηση ενδιαφέροντος**  (Διάρκεια: 8 λεπτά) | Διαβάστε το εισαγωγικό σημείωμα του μαθήματος και την πρώτη παράγραφο από το κεφάλαιο 3.4 της Ιστορίας του Αρχαίου Κόσμου της Α’ Λυκείου και απαντήστε στις ερωτήσεις του ερωτηματολογίου της e class. | Οι μαθητές διαβάζουν τα κείμενα (το εισαγωγικό σημείωμα από το σχολικό βιβλίο και το απόσπασμα της ιστορίας μέσω διαμοιρασμού οθόνης στην πλατφόρμα webex) και απαντούν σε ένα ερωτηματολόγιο κατανόησης σχετικό με την εγκαθίδρυση της δημοκρατίας στη Ρώμη. | Webex:   * Διαμοιρασμός οθόνης (share screen)   E-class:   * Ερωτηματολόγια   Εξωτερικός σύνδεσμος:   * [*http://ebooks.edu.gr/ebooks/v/html/8547/2696/Istoria\_A-Lykeiou\_html-empl/indexIV3\_4.html*](http://ebooks.edu.gr/ebooks/v/html/8547/2696/Istoria_A-Lykeiou_html-empl/indexIV3_4.html) |
| **Φάση 2.**  **Κατανόηση περιεχομένου – Ερμηνευτική προσέγγιση**  (Διάρκεια: 10 λεπτά) | **Ατομικές Δραστηριότητες**  1η Δραστηριότητα:  Υπογραμμίστε στο διαμοιρασμένο κείμενο, τα πρόσωπα που εμπλέκονται στο γεγονός που παρουσιάζεται, δηλ. την εγκαθίδρυση της δημοκρατίας στη Ρώμη. Ποιο από τα πρόσωπα νομίζετε ότι διαδραμάτισε τον σημαντικότερο ρόλο και γιατί;  2η Δραστηριότητα:  Να εξετάσετε αν οι ακόλουθες προτάσεις ανταποκρίνονται στο περιεχόμενο του κειμένου και να τις χαρακτηρίσετε με Σ-Λ. Στη συνέχεια στην ολομέλεια διορθώστε τα λάθη. | Οι μαθητές διαβάζουν σιωπηρά το κείμενο του σχολικού βιβλίου, που έχει διαμοιράσει ο εκπαιδευτικός στην οθόνη του, και υπογραμμίζουν τα ονόματα των προσώπων που εμπλέκονται. Στη συνέχεια στο chat της webex ή στην κουβεντούλα της e class διατυπώνουν και αιτιολογούν σύντομα τη θέση τους.  Οι μαθητές απαντούν στην άσκηση σε συγκεκριμένο χρόνο και στη συνέχεια εντοπίζουν τα λάθη στις προτάσεις και τα διορθώνουν. | Webex:   * Διαμοιρασμός εγγράφου (share file) * Annotate * Chat   E-class:   * Κουβεντούλα * Ασκήσεις   Εξωτερικός σύνδεσμος:   * Διαδραστικό Σχολικό βιβλίο   [*http://ebooks.edu.gr/ebooks/v/html/8547/2706/Latinika-A\_G-Lykeiou-AnthrSp\_html-empl/index09.htm*](http://ebooks.edu.gr/ebooks/v/html/8547/2706/Latinika-A_G-Lykeiou-AnthrSp_html-empl/index09.htm) |
| **Φάση 3.**  **Εμπέδωση γραμματικοσυντακτικών φαινομένων και λεξιλογίου**  (Διάρκεια: 15 λεπτά) | **Ομαδικές δραστηριότητες (3-4 ατόμων)**  1η Δραστηριότητα:  Τοποθετήστε τους ρηματικούς τύπους που σας δίνονται στον ενεστώτα στο σωστό πλαίσιο ανάλογα με τη συζυγία στην οποία ανήκουν. Στη συνέχεια συμπληρώστε τα κενά με τον αντίστοιχο τύπο στην οριστική παρατατικού (E-me content: drag and drop, fill in the blanks)  2η Δραστηριότητα:  Να συμπληρώσετε τα κενά τοποθετώντας τις λέξεις που δίνονται μέσα στην παρένθεση στον σωστό τύπο. Τα ρήματα με τα οποία θα συμπληρώσετε τα κενά να τεθούν σε οριστική παρατατικού. Να προσέξετε ώστε οι προτάσεις να είναι νοηματικώς αποδεκτές (e-class: Ασκήσεις: Συμπλήρωση κενών)  3η Δραστηριότητα:  Να εντοπίσετε τα συντακτικά λάθη στις ακόλουθες προτάσεις (E-me content: mark the words) και στη συνέχεια να τα διορθώσετε. Να υποβάλετε τις διορθώσεις σας στις *Εργασίες* στην e class.  4η Δραστηριότητα:  Να συνδέσετε τις λατινικές λέξεις που σας δίνονται με τις ετυμολογικά συγγενείς τους από τα νέα ελληνικά και τα αγγλικά  (E-class: Ασκήσεις: Αντιστοίχιση)  5η Δραστηριότητα:  Αφού αναζητήσετε στη σελίδα της wikipedia την ερμηνεία των λατινικών φράσεων: a posteriori, alter ego, in medias res και mea culpa, να σχηματίσετε φράσεις στα νέα ελληνικά. Να υποβάλετε τις προτάσεις σας στις *Εργασίες* της e class. | Οι μαθητές σε ομάδες εκπονούν δραστηριότητες, που έχει δημιουργήσει ο εκπαιδευτικός, αξιοποιώντας εργαλεία της e-class και της e-me. Ο εκπαιδευτικός δίνει με σύνδεσμο στο chat τις ασκήσεις της e-me στις ομάδες που πρέπει να τις επεξεργαστούν.  Ο εκπαιδευτικός εκ περιτροπής μπαίνει στα εικονικά δωμάτια, για να ενισχύσει την προσπάθεια των ομάδων και να λύσει απορίες. | Webex:   * Βreakout sessions   *E-class:*   * Εργασίες * Ασκήσεις   *E-me:*   * E-me content (drag and drop, fill in the blanks, mark the words)   *Εξωτερικός σύνδεσμος:*   * [***https://el.wikipedia.org/wiki/%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1:%CE%9B%CE%B1%CF%84%CE%B9%CE%BD%CE%B9%CE%BA%CE%AD%CF%82\_%CF%86%CF%81%CE%AC%CF%83%CE%B5%CE%B9%CF%82***](https://el.wikipedia.org/wiki/%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1:%CE%9B%CE%B1%CF%84%CE%B9%CE%BD%CE%B9%CE%BA%CE%AD%CF%82_%CF%86%CF%81%CE%AC%CF%83%CE%B5%CE%B9%CF%82) |
| **Φάση 4**.  **Αξιολόγηση**  (Διάρκεια 10 λεπτά) | Αναρτήστε τις ομαδικές δραστηριότητες στον *Τοίχο* της e-class. Aξιολογήστε την εργασία μιας άλλης ομάδας, γράφοντας σχόλια και παρατηρήσεις στον *Τοίχο*. | Οι μαθητές αναρτούν τις ομαδικές δραστηριότητες στον *Τοίχο* και αξιολογούν την εργασία μιας άλλης ομάδας, διατυπώνοντας σχόλια, παρατηρήσεις, διορθώσεις ή συμπληρώσεις.  Ο εκπαιδευτικός παρέχει ανατροφοδότηση και αξιολογεί τη συμμετοχή των μαθητών τόσο στις δραστηριότητες και στο σχολιασμό (*chat*, *τοίχος*) | Webex:   * Τηλεσυνεργασία * chat   E-class:   * Τοίχος |
| **Φάση 5.**  **Αναστοχασμός - Ανακεφαλαίωση**  (Διάρκεια: 7 λεπτά) | Δείτε τις απαντήσεις του ερωτηματολογίου που απαντήσατε στην αρχή του μαθήματος. Συζητήστε για το ποιες ασκήσεις σας φάνηκαν πιο δύσκολες ή/και πιο ενδιαφέρουσες. | Οι μαθητές βλέπουν με διαμοιρασμό της οθόνης του εκπαιδευτικού τα αποτελέσματα του ερωτηματολογίου και σχηματίζουν μια τελική εικόνα για το πώς το πολίτευμα της Ρώμης πέρασε από τη βασιλεία στη δημοκρατία.  Συζητώντας στη συνέχεια για το είδος των ασκήσεων, εντοπίζουν τα σημεία που πρέπει να δώσουν προσοχή και να μελετήσουν περισσότερο. | Webex:   * Τηλεσυνεργασία * Διαμοιρασμός οθόνης (share screen)   E-class   * Ερωτηματολόγια |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Για την υλοποίηση μιας διδακτικής ώρας σύγχρονης διδασκαλίας απαιτείται από την πλευρά του εκπαιδευτικού πολύ καλή προετοιμασία και οργάνωση, προκειμένου το μάθημα να κυλάει απρόσκοπτα και να ενεργοποιούνται όλοι οι μαθητές. Αρχικά επιλέγονται και δημιουργούνται ατομικές και ομαδικές δραστηριότητες χρησιμοποιώντας εργαλεία των πλατφορμών σύγχρονης και ασύγχρονης εκπαίδευσης και ορίζεται με ακρίβεια ο χρόνος για την υλοποίηση των δραστηριοτήτων. Ενώ οι ατομικές δραστηριότητες απευθύνονται σε όλους, δίνοντάς τους τη δυνατότητα να τις επεξεργαστούν ο καθένας με τον δικό του ρυθμό, οι ομαδικές ανταποκρίνονται στο μέγεθος των ομάδων και στις δυνατότητές τους. Είναι μάλιστα διαφορετικές για κάθε ομάδα, ώστε να εξασφαλίζεται ποικιλία στο μάθημα, να μην φθίνει το ενδιαφέρον των μαθητών και επιπλέον κατά την ανάρτησή τους στον τοίχο της e class να δίνεται η δυνατότητα σε όλους τους μαθητές να έρχονται σε επαφή με ασκήσεις άλλης μορφής και ζητουμένων από τις δικές τους. Τέλος, ο εκπαιδευτικός οφείλει να ενθαρρύνει τη συνεργασία των μαθητών και τη συμμετοχή τους, διευκολύνοντας την πρόσβασή τους σε όλα τα διαθέσιμα εργαλεία που παρέχει η εξ αποστάσεως εκπαίδευση. Αυτά ακριβώς τα δύο στοιχεία, της συμμετοχής και της συνεργασίας, είναι άλλωστε αυτά στα οποία ο εκπαιδευτικός θα στηρίξει την αξιολόγηση των μαθητών του.